זה יעבור
עוד אני זוכרת, עוד אני זוכרת; רעש צמרות וזמר מעיין.; לצידך דומם הלכתי כעיוורת,; בשימלה צחורה, בבוקר הלבן.; כנראה, מאד הייתי נהדרת,; כנראה, הייתי חמודה מאד.; עוד אני זוכרת, עוד אני זוכרת; איך ליבי צחק מאהבה וסוד.; אך גם בימי האושר - לא ידעתי איך; משהו ניגן,ניגן בי וחייך:; זה יעבור, זה יעבור,; זה יעבור ילדה, כזמר על כינור.; יגון ואושר מתחלפים בתור,; זה יעבור, זה יעבור.; לכן, כל עוד עינינו; משימחה זורחות,; אהוב אותי הרבה,; הרבה, הרבה מאד.; הבט: היום זוהר; על ארץ ושמיים.; מפני שהוא עובר, עובר; יקר הוא שבעתיים.; יגון ואושר מתחלפים בתור,; זה יעבור, זה יעבור.; וימים הגיעו, ימי חול ועוני,; רוגז וקטטה ויגע עד-אין-די.; יש רבים אולי כמוך וכמוני,; ולכן רבים יבינו לדברי.; כנראה, מאד הייתי נהדרת,; כנראה, הייתי חמודה מאד; אם את תמונתי שמרת במיסגרת,; אף כי לא רצית את פני לראות.; אך גם בימי הדמע - לא ידעתי איך -; משהו כאז ניגן בי וחייך:; זה יעבור, זה יעבור,; זה יעבור, ילדה, כבכי על כינור.; יגון ואושר מתחלפים בתור,; זה יעבור, זה יעבור.; אל תוך עיני הבט נא,; הן לך קוראות:; אהוב אותי הרבה,; הרבה, הרבה מאד.; כי אושר שחזר; אחרי דמעות עיניים,; הן שבעתיים הוא יקר; ועז הוא שבעתיים.; יגון ואושר מתחלפים בתור,; זה יעבור, זה יעבור.; צעירים אנחנו, אך בבוא יומנו; זה עם זה נשב אולי בגן העיר.; זה אל זה אולי נרכינה את ראשינו; כן, ממש כאז, בהתחלת השיר.; כל הטוב, הטוב, יצוף אז למזכרת,; והרע יחלוף, לא נזכרנו עוד.; ואני אלחש - הייתי נהדרת...; ואתה תסכים: - כן, חמודה מאד.; ואז אתה תאמר: אוי, איך דוקר בגב...; ואני אלחש עלי ראשך הסב:; זה יעבור, זה יעבור,; זה יעבור, ילדי, מחר עד בוקר אור.; זיקנה ונוער מתחלפים בתור,; זה יעבור, זה יעבור.; וכדי שנחייך אז; בניצנוץ דמעות:; אהוב אותי היום; הרבה, הרבה מאד.; כי אם הלב אהב; בנעוריו אי פעם,; הלא גם לדקירות הגב; יש אחר כך קצת טעם.; כי לוחשים אז בחיוך של אור:; זה יעבור, זה יעבור.; 